Diari Oficial de la Generalitat Valenciana


Sumari del DOGV 3745, del 09-05-2000 (2000/2938)

ORDRE de 23 de març de 2000, de la Conselleria de Cultura, Educació i Ciència, per la qual s'implanta l'especialitat d'Elements d'Acústica al Conservatori Professional de Música de Cullera.
---------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3745

Data del DOGV
:   09-05-2000

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2000/2938


Data del document
:   23-03-2000

Organisme emissor
:   Conselleria de Cultura, Educació i Ciència

Tipus de document
:   Ordre

Descriptors 

:   * Cullera

ORDRE de 23 de març de 2000, de la Conselleria de Cultura, Educació i Ciència, per la qual s'implanta l'especialitat d'Elements d'Acústica al Conservatori Professional de Música de Cullera. [2000/2938]
  
El Decret 86/1995, de 16 de maig (DOGV de 31 de maig), va crear el Conservatori Professional de Música de Cullera per transformació del Conservatori Elemental Municipal existent en la mateixa localitat.
  
L'Ordre de 7 de setembre de 1995 (DOGV de 18 octubre), va disposar el funcionament del conservatori professional i va implantar determinats ensenyaments de grau elemental i mitjà regulats en la Llei Orgànica 1/1990, de 3 d'octubre, d'Ordenació General de Sistema Educatiu, i el Reial Decret 756/1992, de 26 de juny, pel qual s'establixen els aspectes bàsics del currículum dels graus elemental i mitjà dels ensenyaments de música (BOE de 27 d'agost). Així mateix, la citada ordre va establir la possibilitat d'impartir determinats ensenyaments corresponents als plans d'estudi regulats pel Decret 2.618/1966, de 10 de setembre, fins a la seua extinció i mentre que no s'implantara la totalitat dels nous ensenyaments.
  
Per tal d'atendre la demanda d'estos ensenyaments de l'alumnat matriculat en el pla antic i que este puga completar els seus estudis en el conservatori, la direcció de dit centre ha sol·licitat la implantació de l'especialitat d'Elements d'Acústica corresponent als plans d'estudi regulats pel Decret 2.618/1966, de 10 de setembre, petició que disposa de l'informe favorable de la Direcció Territorial de Cultura i Educació de València i del Servei de Planificació Educativa de la Direcció General de Centres Docents.
  
En virtut d'això i fent ús de les atribucions que m'atorguen el Decret 133/1999, de 30 de juliol, del president de la Generalitat Valenciana, i l'article 35 de la Llei 5/1983, de 30 de desembre, de Govern Valencià,
  
ORDENE
  
Únic
  
S'implanta al Conservatori Professional de Cullera, codi 97039785, l'especialitat d'Elements d'Acústica corresponent als plans d'estudi regulats pel Decret 2618/1966, de 10 de setembre, fins a l'extinció d'estos.
  
DISPOSICIÓ ADDICIONAL
  
El que s'establix en esta disposició s'inscriurà en el Registre de Centres Docents de la Generalitat Valenciana.
  
DISPOSICIONS FINALS
  
Primera
  
Es faculta les direccions generals de Centres Docents, d'Ordenació i Innovació Educativa i Política Lingüística, i de Personal, perquè en l'àmbit de les seus respectives competències adopten les mesures necessàries per al compliment d'allò que es disposa en esta ordre.
  
Segona
  
Esta disposició entrarà en vigor l'endemà del dia de la seua publicació en el Diari Oficial de la Generalitat Valenciana. Això no obstant, els seus efectes acadèmics s'entendran referits a l'inici del curs escolar 1999/2000.
  
València, 23 de març de 2000
  
El conseller de Cultura, Educació i Ciència
  
MANUEL TARANCÓN FANDOS